Samuel Chao Chung Ting

Samuel Chao Chung Ting (født 27. januar 1936 i Michigan, USA) er en amerikansk fysiker og nobelprisvinner. Han mottok Nobelprisen i fysikk i 1976 sammen med fysikeren Burton Richter, for deres oppdagelse av den subatomære J / ψ partikkelen. Han er blant de sentrale forskerne for det internasjonale Alpha Magnetic Spectrometer-prosjektet planlagt for installasjon på Den internasjonale romstasjonen i løpet av 2011.

Liv og virke

Bakgrunn
Tings reiste med foreldrene tilbake til hjemlandet Kina rundt to måneder etter hans fødsel på grunn av den japanske invasjonen. Han ble stort sett undervist hjemme, av sine foreldre. Etter andre verdenskrig ble hans foreldre professorer i ingeniørtjenester og psykologi ved National Taiwan University i Taipei på Taiwan. 

Fra 1948 gikk Ting på Provincial  Chien-Kuo High School (建国 中学, nå kalt Municipal Taipei Chien-Kuo Senior High School) som ligger i Taipei. Etter endt High School studerte han ett år ved National Cheng Kung University i Tainan.

I 1956 ble Ting invitert til å studere ved University of Michigan i USA. Der studerte han ingeniørfag, matematikk og fysikk. I 1959 ble han tildelt en BA i både matematikk og fysikk, og i 1962 tok han en doktorgrad i fysikk.

Forsker
I 1963 arbeidet han i den Europeiske organisasjonen for kjernefysisk forskning, CERN. Fra 1965 underviste han som professor ved Columbia University, og han arbeidet ved Deutsches Elektronen-Synchrotron (DESY) i Tyskland. Siden 1969 har han vært professor ved Massachusetts Institute of Technology (MIT). Han er også medlem av det amerikanske National Academy of Sciences, det kinesiske vitenskapsakademiet og ved Taiwans Academia Sinica.

I 1976 ble han tildelt Nobelprisen i fysikk, som han delte med Burton Richter ved Stanford Linear Accelerator Center for deres oppdagelse av J / ψ meson kjernefysiske partikkel. Som Nobelkomiteen uttalte, fortjente de prisen «for deres banebrytende arbeid i oppdagelsen av en tung elementærpartikkel av en helt ny type». Funnet av denne partikkelen ble gjort i 1974 da Ting var leder for en forskergruppe ved Brookhaven National Laboratory som utforsket nye regimer med høy energi innen partikkelfysikk.

Referanser

Eksterne lenker 

Nobelprisvinnere (fysikk)
Nobelprisvinnere fra USA
Kinesiske nobelprisvinnere
Personer_tilknyttet_CERN
Fysikere fra USA
Personer fra Ann Arbor
Fødsler i 1936